**Répcelak Város Önkormányzata Képviselő-testületének 8/2021. (V. 28.) önkormányzati rendelete a 2020. évi költségvetésének végrehajtásáról**

Répcelak Város Önkormányzata Képviselő-testületének az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben biztosított jogkörében Répcelak Város Önkormányzata Képviselő-testülete feladat- és hatáskörében eljárva Répcelak Város Polgármestere a következőket rendeli el:

**1. Általános rendelkezések**

**1. §**

A rendelet hatálya kiterjed az önkormányzatra, valamint annak költségvetési szerveire.

**2. A költségvetés bevételeinek és kiadásainak teljesítési főösszege, költségvetési egyenleg**

**2. §**

A képviselő-testület az önkormányzat 2020. évi költségvetési teljesítésének főösszegét

a) **2.218.225 E Ft bevétellel** állapítja meg, s ezen belül

aa) a működési költségvetési előirányzat csoport összege: 698.414 E Ft,

ab) a felhalmozási költségvetési előirányzat csoport összege: 698.555 E Ft,

ac) finanszírozási bevételek összege: 821.256 E Ft.

b) **1.546.169 E Ft kiadással** állapítja meg, ezen belül

ba) a működési költségvetési előirányzat csoport összege: 598.965 E Ft,

bb) a felhalmozási költségvetési előirányzat csoport összege: 942.263 E Ft,

bc) finanszírozási kiadások összege: 4.941 E Ft.

c) A 2020. évi költségvetési egyenleg 144.259 E Ft hiány, melyből a működési költségvetés teljesítésének egyenlege 99.449 E Ft többlet, felhalmozási költségvetés teljesítésének egyenlege 243.708 E Ft hiány. A költségvetés hiánya teljes egészében belső finanszírozással kerül biztosításra, a 2020. évi költségvetési maradványból.

d) Az önkormányzat és költségvetési szervei teljesített bevétele és kiadásai közti maradványt 672.055 E Ft összegben állapítja meg. Az intézmények által felhasználható maradványt a 13. melléklet szerint elfogadja, azt az intézmények felhasználhatják 2021. évben.

**3. §**

Képviselő-testület a költségvetési bevételek és költségvetési kiadások teljesítésének kiemelt előirányzatonkénti, rovatonkénti megoszlását önkormányzati szinten a rendelet 1. melléklet; 2. melléklet; 3. melléklet; 5. melléklet; 6. melléklet; és 9. melléklet szerint jóváhagyja.

**4. §**

A helyi önkormányzat által folyósított ellátottak pénzbeli juttatásai a rendelet 7. melléklete szerinti részletezésben 5.608 E Ft.

**5. §**

Képviselő-testület a helyi önkormányzat nevében végzett

a) beruházási kiadásait beruházásonként a rendelet 8. melléklete szerinti részletezésben 901.476 E Ft összegben,

b) felújítási kiadásait felújításonként a rendelet 8. melléklete szerinti részletezésben 12.783 E Ft összegben,

c.) felhalmozási célra véglegesen átadott pénzeszközeit a rendelet 9. melléklete szerinti részletezésben 16.003 ezer Ft összegben állapítja meg.

**6. §**

A beszámolási évben Répcelak Város Önkormányzatának nem volt olyan fejlesztési célja, amelynek megvalósításához a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkező ügylet megkötése vált volna szükségessé.

**7. §**

Az önkormányzat összevont költségvetésében az általános tartalék 19.036 E Ft, a céltartalék 64.711 E Ft, a rendelet 10. melléklete szerinti részletezésben.

**8. §**

Répcelak Város Önkormányzata intézményeinek finanszírozásaként 204.467 ezer Ft-ot folyósított a 11. mellékletének részletezése szerint.

**9. §**

A képviselő-testület az önkormányzat 2020. évre összesített létszám-előirányzatát a rendelet 12. mellékletében részletezettek szerint az alábbiakban állapítja meg: átlagos statisztikai állományi létszám – átlaglétszám – 40 fő, ebből közfoglalkoztatottak átlaglétszáma: 2 fő.

**10. §**

Répcelak Város Önkormányzata és költségvetési szervei 2020. évi felülvizsgált maradványát a 13. mellékletben foglalt részletezésnek megfelelően jóváhagyja.

**11. §**

Az Európai Uniós forrásból finanszírozott támogatással megvalósuló programok, projektek bevételeit és kiadásait, valamint az önkormányzaton kívüli ilyen projektekhez történő hozzájárulásokat a rendelet 14. mellékletei tartalmazzák.

**12. §**

Az önkormányzat képviselő-testülete a 2020. évi állami támogatásokkal, hozzájárulásokkal kapcsolatos elszámolását a 4. melléklet szerint jóváhagyja.

**13. §**

A Képviselő-testület az önkormányzat és költségvetési szerveinek eredmény-kimutatását a 15. melléklet szerint jóváhagyja.

**14. §**

Az önkormányzat 2020. december 31-i állapot szerinti vagyonmérlegéről készített kimutatást a 16. mellékletben foglaltaknak megfelelően elfogadja.

**15. §**

Képviselő-testület az önként vállalt feladatok, államigazgatási feladatok teljesítési adatai a 17. melléklet szerint tudomásul veszi.

**16. §**

Képviselő-testület az önkormányzat tulajdonában álló gazdasági társaságok adatairól készített tájékoztatót a 18. melléklet szerint jóváhagyja.

**17. §**

Képviselő-testület az önkormányzat és költségvetési szerveinek vagyonkimutatását a 19. melléklet szerint jóváhagyja.

**18. §**

(1) Képviselő- testület utasítja a jegyzőt, hogy a maradványt érintő fizetési kötelezettségek, illetve beszedések teljesítését biztosítsa, illetve kísérje figyelemmel.

(2) Utasítja a jegyzőt és az intézmények vezetőit, hogy a maradványnak a 2021. évi előirányzaton történő átvezetéséről gondoskodjon.

(3) Képviselő- testület utasítja a jegyzőt, hogy a beszámoló elfogadásáról, a maradvány jóváhagyott összegéről, a fizetési kötelezettségekről az intézményeket a rendelet elfogadását követően 8 napon belül írásban értesítse.

**3. Záró rendelkezések**

**19. §**

Ez a rendelet 2021. május 30-án lép hatályba.

Répcelak, 2021. május 27.

 Szabó József dr. Kiss Julianna

 polgármester jegyző

Záradék: a rendelet kihirdetve 2021. május 28-án.

dr. Kiss Julianna sk.

 jegyző